סע"ש 59738-05-15 - פסקדין
מיקומך באתר: עמוד ראשי >> חיפוש פסקי-דין >> סע"ש 59738-05-15
סע"ש 59738-05-15
59738-05-15
יצחק עזים
עו"ד אופירה בניאן ארביב הנתבעת:
לאחר עיון בבקשה לתיקון כתב התביעה (להלן: "הבקשה") ובתגובת הנתבעת לבקשה מצאתי כי דין הבקשה להתקבל.
בהתאם להלכה פסוקה ומושרשת, ככל ולמעט במקרים חריגים, נטיית בתי הדין לעבודה הינה להתיר תיקון כתבי טענות. בדב"ע נה/ 3-115 שלוסמן נגד צים, 2/10/95, פסק בית הדין הארצי בענין זה:
עיון בנוסח המתוקן מעלה שיש בו, לכאורה, כדי להעמיד לדיון את הפלוגתאות ששנויות במחלוקת. לא נראה כי נסיבות הענין הינן קיצוניות וחריגות וכי יש בהן כדי להצדיק סטיה מההלכות הליברליות, המרחיבות והגמישות בנוגע לתיקון כתבי טענות. עסקינן בתביעה מכוח משפט העבודה המגן ובבקשה שהוגשה בשלב מקדמי, בטרם התקיים דיון ראשון בתובענה.
לא נעלמה מעיני טענת הנתבעת בדבר השיהוי בהגשת הבקשה ועצם הגשתה במועד אשר סמוך למועד הדיון שנקבע. בנוסף ערה אני לטענה כי מבוקש להוסיף עילות חדשות. אין בטענות אלה כדי לשמוט את הקרקע תחת טענות התובע, שכן חרף האמור מבחינה מהותית אכן יש בתיקון המבוקש כדי להעמיד לדיון את מלוא הפלוגתאות שבמחלוקת והוא דרוש כדי לאפשר לבית הדין לפסוק ולהכריע ביעילות ובשלמות בכל השאלות הכרוכות בתובענה, כך שתתקבל הכרעה שלמה ומלאה.
נוכח האמור לעיל, כתב התביעה המתוקן מתקבל לתיק והמזכירות תסרוק את כתב התביעה המתוקן בתיקיית כתבי טענות.
התובע ישלם הפרשי אגרה. המזכירות תעקוב אחר התשלום.